
Tisztelt Képviselő-testület!

Bátaszék városban két fogorvosi körzet működik. Az I. számú fogorvosi körzet ellátási területéhez tartozik Várdomb és Báta lakosságának ellátása is. Az I. számú fogorvosi körzetben a feladatellátást az ORIM Dental Kft. (Dr. Kiss Gábor fogorvos) végzi 2009. augusztus 1. napjától.

Dr. Kiss Gábor fogorvos azzal a problémával fordult az önkormányzathoz, hogy az általa telepített kezelőegység cseréje időszerűvé vált, annak gyakori meghibásodása, ezáltal kiszámíthatatlan üzembiztonsága miatt. A javítási és karbantartási költségek irreálisan magasak, ezért kéri, hogy – a korábbi, II. körzetben történő készülékcseréhez hasonlóan – az érintett önkormányzatok közösen, reálértéken számítva azonos mértékben támogassák az I. körzetben a fogászati kezelőegység lecserélését. A reálértéken számított támogatási összeg nem fedezi a beszerzés teljes költségét, de a támogatási összegen felüli költséget az ORIM Dental Kft. vállalja. A Doktor Úr ajánlatot nem csatolt, azonban valószínűsítette, hogy a teljes berendezés ára összesen 5.350.000 Ft-ba fog kerülni.

Tekintettel arra, hogy a fogorvosi körzet működtetésében három érdekelt önkormányzat van, kezdeményeztük a kezelőegység megvásárlásához esetlegesen nyújtandó támogatásról való egyeztetést az érdekelt önkormányzatokkal. 2022-ben a II. számú fogorvosi körzetben az önkormányzatok (Alsónána, Alsónyék, Bátaszék, Pörböly) a teljes kezelőegység költségének felét biztosították. Ha most is a költségek 50 %-ával támogatnánk az I. számú körzetet, akkor az alábbi számítás alkalmazható:

A kezelőegység ára: bruttó 5.350.000.- Ft, melynek 50%-át (2.675.000.- Ft-ot) a három önkormányzat lakosságszám-arányosan biztosíthatná. 

	Báta        1366 fő
	                   705.140.- Ft

	Bátaszék 2765 fő
	                 1.427.320.- Ft

	Várdomb 1051 fő
	                    542.540.- Ft

	Összesen: 5182 fő
	Összesen: 2.675.000.- Ft



Báta Község Önkormányzatának Képviselő-testülete 175/2026. (IX.23.) számú határozatával, Várdomb Község Önkormányzatának Képviselő-testülete 93/2026. (IX.24.) számú határozatával arról döntött, hogy az I. számú fogorvosi körzet fogászati kezelőegységéhez nem kíván támogatást nyújtani.
Kéjük a Tisztelt Képviselő-testületet a napirend megtárgyalására.

A /H a t á r o z a t i  j a v a s l a t:

a Bátaszék I. számú fogorvosi körzetének fogászati kezelőegység vásárlásához önkormányzati hozzájárulásra

Bátaszék Város Önkormányzatának Képviselő-testülete 

1. Bátaszék város I. számú fogorvosi körzetében a feladatellátást végző ORIM Dental Kft. (Dr. Kiss Gábor fogorvos) fogászati kezelőegységének vásárlásához …… Ft önkormányzati hozzájárulást nyújt, melyet az önkormányzat 2026. évi költségvetése általános tartalék kerete terhére biztosít;

1. felhatalmazza a város polgármesterét a támogatási szerződés aláírására.

Határidő: 2026. november 15.
Felelős:  Dr. Béres Judit polgármester
[bookmark: _GoBack]               (a támogatási szerződés aláírásáért)

Határozatról értesül: 	Orim Dental Kft.
Bátaszéki KÖH Pénzügyi Iroda
Báta Község Önkormányzata
Várdomb Község Önkormányzata
Irattár


B /H a t á r o z a t i  j a v a s l a t:

a Bátaszék I. számú fogorvosi körzetének fogászati kezelőegység vásárlásához önkormányzati hozzájárulásra

Bátaszék Város Önkormányzatának Képviselő-testülete Bátaszék Város I. számú fogorvosi körzetében a feladatellátást végző ORIM Dental Kft. (Dr. Kiss Gábor fogorvos) fogászati kezelőegységének vásárlásához nem kíván támogatást nyújtani.

Határidő: 2026. november 15.
Felelős:   Dr. Béres Judit polgármester
                (a támogatási szerződés aláírásáért)

Határozatról értesül: 	Orim Dental Kft.
Báta Község Önkormányzata
Várdomb Község Önkormányzata
Irattár
